Kundiava
Kundiava (angl. Kundiawa) – miestas Papua Naujosios Gvinėjos centrinėje dalyje, aukštumose, Simbu upės slėnyje; Simbu provincijos ir Kundiavos-Gemboglo rajono centras. Yra Čimbu oro uostas, praeina Aukštikalnių plentas (Kundiava yra maždaug pusiaukelėje tarp Maunt Hageno ir Gorokos). Verčiamasi daugiausia žemdirbyste (auginami kavamedžiai, daržovės), gyvulininkyste, yra lentpjūvė, kavos apdirbimo įmonė. Elektra tiekiama iš hidroelektrinės ant Ramu upės. Žemės ūkio produkcijos prekybinis centras. Vyraujančios papuasų tautos – kumanai, domai, sinasinai.